cyanic-selkie/wikianc huggingface dataset:
Εξαερωτήρας
Ιστορία και ανάπτυξη
Εφευρέθηκε από τους Ούγγρους επιστήμονες Donαt Βαnkiκαι Jαnos Csonkaτο 1893. Ο Frederick William Lanchester του Μπέρμιγχαμ της Αγγλία που πειραματίστηκε αρχικά με τον εξαερωτήρα φυτιλιών στα αυτοκίνητα. Το 1896 Frederick και ο αδελφός του έφτιαξαν το πρώτο βενζινοκίνητο αυτοκίνητο στην Αγγλία, το οποίο είχε ένα μονοκύλινδρο κινητήρα εσωτερικής καύσεως 5 HP (4 kW) με αλυσσοκίνηση. Δυσαρεστημένοι με την απόδοση και τη δύναμη, ξανάφτιαξαν τη μηχανή την επόμενη χρονιά σε μια οριζόντια αντιταγμένη έκδοση δύο κυλίνδρων χρησιμοποιώντας ένα νέο σχέδιο εξαερωτήρων με φυτίλι. Αυτή η έκδοση ολοκλήρωσε επιτυχώς το 1900 ένα ταξίδι 1.000 μιλίων (1600 χλμ) καθιστώντας τον εξαερωτήρα ως σημαντικό βήμα προς τα εμπρός εφαρμοσμένη μηχανική της αυτοκίνησης.
Οι πρώτοι εξαερωτήρες ήταν γνωστοί σαν εξαερωτήρες επιφανείας. Οι εξαερωτήρες αυτοί λειτουργούσαν πολύ απλά, με αναρρόφηση αέρα πάνω από την επιφάνεια του καυσίμου και πετύχαιναν έτσι την ανάμιξη των ατμών του καυσίμου, που προέκυπταν με τον αέρα. Αποτέλεσμα ήταν ο σχηματισμός ενός μίγματος καυσίμου, το οποίο τροφοδοτούνταν στη μηχανή. Στη συνέχει αναπτύχθηκαν οι εξαερωτήρες με φυτίλι. Οι εξαερωτήρες αυτοί βασίζονταν στην ίδια αρχή λειτουργίας με τον προηγούμενο τύπο, με την διαφορά ότι η αναρρόφηση του αέρα γινόταν από φυτίλια, που το ένα άκρο τους ήταν εμβαπτισμένο μέσα στο καύσιμο. Το φυτίλι εμποτιζόταν με το καύσιμο, το οποίο στη συνέχεια σε μορφή ατμού παρασυρόταν από το ρεύμα του αέρα. Για την υποβοήθηση της εξατμίσεως χρησιμοποιείτο θερμός αέρας από τη μηχανή. Αργότερα χρησιμοποιήθηκαν διάφορες παραλλαγές των δύο προηγούμενων τύπων.
Ο λέξη εξαερωτήρας προέρχεται από το γαλλικό carbure, που σημαίνει «καρβίδιο». Εξαέρωση είναι να συνδυάζεται με τον άνθρακα. Στη χημεία καυσίμων, ο όρος έχει την έννοια της αυξημένης περιεκτικότητας σε άνθρακα (και επομένως σε ενέργεια) καυσίμων, με τη μίξη της με πτητικούς υδρογονάνθρακες. Εξαερωτήρες βρίσκονται ακόμα στις μικρές μηχανές και στα παλαιότερα ή εξειδικευμένα αυτοκίνητα όπως εκείνα που σχεδιάζονται για αγώνες αυτοκινήτων. Εντούτοις, το σύστημα ψεκασμού καυσίμων, που πρωτοεμφανίστηκε προς το τέλος της δεκαετίας του '50 και που εμπορευματοποιήθηκε επιτυχώς στις αρχές της δεκαετίας του '70, είναι τώρα η συνιστώμενη μέθοδος έγχυσης καυσίμων. Η πλειοψηφία των μοτοσικλετών έχει εξαερωτήρες βασισμένους στο χαμηλό κόστος αλλά και από το 2005 πολλά νέα πρότυπα εισάγονται με την έγχυση καυσίμων.
Οι περισσότεροι (σε αντιδιαστολή με τον ψεκασμό) κινητήρες έχουν έναν ενιαίο εξαερωτήρα, εν τούτοις μερικοί κινητήρες χρησιμοποιούν πολλαπλούς εξαερωτήρες. Οι παλαιότερες μηχανές χρησιμοποιούσαν ανοδικής φοράς εξαερωτήρες, όπου ο αέρας εισάγεται από κάτω μέρος του εξαερωτήρα και βγαίνει μέσω της κορυφής.
Αυτό είχε το πλεονέκτημα να μη «πνίγεται» ποτέ η μηχανή, δεδομένου ότι οποιαδήποτε σταγονίδια υγρού καυσίμου θα έβγαιναν από τον εξαερωτήρα αντί να πηγαίνουν στην πολλαπλή εισαγωγής. Προχώρησαν επίσης στη χρήση ενός αεροκαθαριστήρα πετρελαίου, όπου μια δεξαμενή πετρελαίου, εφοδιασμένη με ένα πλέγμα στο ανοιχτό της μέρος, βρίσκονταν κάτω από τον εξαερωτήρα. Υπήρχε απορρόφηση του αέρα ο οποίος έμπαινε στο πετρέλαιο, μέσω του πλέγματος. Αυτό ήταν ένα αποτελεσματικό σύστημα σε μια περίοδο όπου δεν υπήρχαν τα χάρτινα φίλτρα αέρα.
Αρχίζοντας από το τέλος της δεκαετίας του '30, οι καθοδικής φοράς εξαερωτήρες ήταν ο δημοφιλέστερος τύπος εξαερωτήρα για χρήση σε αυτοκίνητα στις Ηνωμένες Πολιτείες. Στην Ευρώπη, οι εξαερωτήρες πλάγιας φοράς αντικατέστησαν τους ανοδικής φοράς εξαερωτήρες καθώς ο ελεύθερος χώρος στην περιοχή των κινητήρων μειώθηκε και η χρήση του εξαερωτήρα τύπου SU (και παρόμοιων από άλλους κατασκευαστές) αυξήθηκε. Μερικοί μικροί κινητήρες αεροσκαφών με προπέλα χρησιμοποιούν ακόμα ανοδικής φοράς εξαερωτήρα, εντούτοις πολλοί χρησιμοποιούν πιο σύγχρονες κατασκευές όπως ο σταθερός εξαερωτήρας ταχύτητας (CV) Bing(TM).
Καταλυτικοί εξαερωτήρες
Ενώ οι καταλυτικοί εξαερωτήρες έγιναν εμπορικά διαθέσιμοι στις αρχές της δεκαετίας του '30, δύο σημαντικοί παράγοντες περιόρισαν τη διαδεδομένη δημόσια χρήση τους. Κατ' αρχάς, η προσθήκη των πρόσθετων ουσιών στην βενζίνη του εμπορίου τους κατέστησε ακατάλληλους για χρήση σε μηχανές με καταλυτικούς εξαερωτήρες (ο τετρααιθυλικός μόλυβδος εισήχθη το 1932 για να προβάλει την «αντίσταση» της βενζίνης στην «αυθόρμητη» καύση, επιτρέποντας, με αυτόν τον τρόπο τη χρήση υψηλότερων αναλογιών συμπίεσης). Δευτερευόντως, το οικονομικό πλεονέκτημα στην χρήση της κηροζίνης σε σχέση με τη βενζίνη εξασθένισε στη δεκαετία του '30, εξαφανίζοντας το αρχικό πλεονέκτημα του καταλυτικού εξαερωτήρα
Κατασκευαστές
Μερικοί κατασκευαστές των εξαερωτήρων είναι :
Garcinia hermonii
Η Garcinia hermonii αποτελεί είδος ανθοφόρου φυτού της οικογένειας των Κλουσιίδων (Clusiaceae). Απαντάται μόνο στη Σρι Λάνκα όπου είναι γνωστή στην γλώσσα Σινχάλα με την ονομασία «μάντολ» (madol, [මඩොල්]).
Παραπομπές
hermonii Κατηγορία:Ενδημική Χλωρίδα της Σρι Λάνκα Κατηγορία:Διατήρηση εξαρτώμενων φυτών
Ισαπόστολος
Ισαπόστολος (Λατινικά: aequalis apostolis, Γεωργιανά: მოციქულთასწორი, motsikultastsori, Ρουμανικά: întocmai cu Apostolii, Ρωσικά: равноапостольный, ravnoapostol'nyj, Βουλγαρικά και Σερβικά: равноапостолни, ravnoapostolni) είναι ένας ειδικός τίτλος που δίνεται σε κάποιους άγιους στην Ανατολική Ορθοδοξία. Χρησιμοποιείται επίσης από τις Ανατολικές Καθολικές Εκκλησίες που έχουν κοινωνία με τη Ρώμη. Ο τίτλος αυτός αποδίδεται ως αναγνώριση των ιδιαίτερων υπηρεσιών αυτών των αγίων στη διάδοση και εδραίωση του Χριστιανισμού, συγκρίσιμων με αυτές των αρχικών Δώδεκα Αποστόλων.
Παρακάτω ακολουθεί μια μερική λίστα με αγίους που ονομάζονται ισαπόστολοι:
Παραπομπές
* Κατηγορία:Τύποι και επωνυμίες αγίων
Τραχίνιαι
Οι Τραχίνιαι είναι θεατρικό έργο (τραγωδία) του Σοφοκλή γραμμένο τον 5ο αιώνα π.Χ., γνωστό κυρίως για την αρνητική εμφάνιση του Ηρακλή.
Υπόθεση
Το έργο διαδραματίζεται στην Τραχίνα, όπου η ερωτευμένη Δηιάνειρα περιμένει με αγωνία τον Ηρακλή μαζί με τον γιό τους, τον Ύλλο. Και ενώ αρχικά ο κήρυκας Λίχας της αναγγέλλει την επιστροφή του συζύγου της, πληροφορείται στη συνέχεια ότι ο άντρας της φέρνει μαζί του και την όμορφη βασιλοπούλα Ιόλη. Μέσα στην απελπισία της, η Δηιάνειρα σκέφτεται το αίμα που της είχε δώσει ο Κένταυρος Νέσσος πριν πεθάνει, για να το χρησιμοποιήσει ως ερωτικό φίλτρο εάν ποτέ έχανε την αγάπη του Ηρακλή. Περιλούζει λοιπόν με το αίμα του Κενταύρου ένα ρούχο και το στέλνει στον Ηρακλή να το φορέσει ως εορταστικό ένδυμα κατά την τέλεση της ευχαριστήριας θυσίας. Το βέλος όμως που λάβωσε τον Νέσσο είχε μολυνθεί με το δηλητήριο της Λερναίας Ύδρας. Η Διηάνειρα διαπιστώνει τότε με τρόμο πως το μάλλινο ύφασμα που χρησιμοποίησε για να απλώσει το φίλτρο πάνω στο ρούχο καταστρέφεται όταν έρθει σε επαφή με το φως. Η τραγική επιβεβαίωση δίνεται από τον Ύλλο, που επιστρέφει και αφηγείται πως ο πατέρας του φτάνει ετοιμοθάνατος στην Τραχίνα, υποφέροντας από φριχτούς πόνους εξαιτίας του ρούχου. Η ηρωίδα αποχωρεί αμίλητη για να αυτοκτονήσει στο νυφικό της κρεβάτι. Ο Ηρακλής τέλος παραδίδεται στον θάνατο πράος, αφού μάθει για το δηλητήριο του Νέσσου και καταλάβει ότι επαληθεύονται παλιοί χρησμοί.
Πηγές
Τραχινι
Δημήτρης Παπαδίτσας
Ο '''Δημήτρης Π. Παπαδίτσας''' (Σάμος, 1922 - Αθήνα, 1987) ήταν Έλληνας ιατρός και ποιητής. Ο πατέρας του ήταν στρατιωτικός. Σπούδασε στην Ιατρική Σχολή του Πανεπιστημίου Αθηνών όπου ανακηρύχθηκε διδάκτωρ (1958), μετεκπαιδεύτηκε στο Μόναχο στην Ορθοπεδική και εργάστηκε ως ορθοπεδικός στη Σπάρτη, την Καλαμάτα, τη Λέρο, την Πάτμο και την Αθήνα όπου και εργάστηκε σε Ίδρυμα Αναπήρων. Με μόνο κριτήριο τον τόπο γέννησης, ανθολογείται από τον Ηλία Σιμόπουλο στην «Αιγαιοπελαγίτικη ποιητική ανθολογία» ανάμεσα σε άλλους που η ποίησή τους διαπνέεται, όπως αναφέρει, από το μεσογειακό φως και το ειδυλλιακό και γραφικό τοπίο των νησιών.
Πρωτοεμφανίστηκε στη λογοτεχνία με την ποιητική του συλλογή Το φρέαρ με τις φόρμιγγες. Οι μελετητές της ποίησης τον κατατάσσουν στην πρώτη μεταπολεμική γενιά. Η κατάταξη αυτή, όπως αναφέρεται στην εισαγωγή των «Κειμένων Νεοελληνικής Λογοτεχνίας» της Γ΄ Λυκείου, έχει γίνει με βάση τη χρονολογία της γέννησης των ποιητών – μέχρι δηλαδή το 1928 – καθώς και με το ότι πρωτοεμφανίστηκαν στα γράμματα μετά το 1940. Σύγχρονοί του οι: Τάκης Βαρβιτσιώτης, Άρης Δικταίος, Τάκης Σινόπουλος, Ελένη Βακαλό, Μανόλης Αναγνωστάκης, Μίλτος Σαχτούρης, Νίκος Καρούζος, Τάσος Λειβαδίτης, Λίνα Κάσδαγλη, Έκτωρ Κακναβάτος κ.ά.
Ο Ποιητής και η εποχή του
Κάθε ποιητής μιλάει σαν νήπιο, δηλαδή ακατανόητα για κείνους που έχουν ξεχάσει την πρώτη τους, την πιο αληθινή γλώσσα».''
Ο Ποιητής και το έργο του
«Η ποίησή του», αναφέρει η Ελένη Λαδιά, «μαγεύει παράξενα με τη γλωσσοπλαστική της δύναμη και τη θαυματουργή ηχητική της, που είναι ανεξάρτητη, εν πολλοίς, από την κατανόηση ή όχι του περιεχομένου». Ο «επουράνιος αυτός αντίλαλος», διαφαίνεται νωρίς και μας προϊδεάζει για «μια ποίηση που γυρεύει το ίδιο της το βάθος και πάσχει ανιχνεύουσα να απεικονίσει την ουσία της φύσης στην αιώνια ροή της», μια ποίηση που δεν μπορεί να «υπακούσει σε πρότυπα και καλλιτεχνικούς κανόνες».
Από τον τίτλο διαφαίνεται μια πρώτη ελπίδα συγγένειας με την αρχαία Ελλάδα και η αρχή μιας ποιητικής σχέσης διαλεκτικής που θα τελειώσει με το θάνατο του ποιητή. «Η αρχαία Ελλάδα πάντα κυοφορείται μέσα στο παροντικό όραμα του Παπαδίτσα» λέει η Ελένη Λαδιά στο βιβλίο της «Ποιητές και αρχαία Ελλάδα», ''«όχι με τη μορφή της Σικελιανικής μεγαλοστομίας, μήτε με τη Σεφερική μορφή κάποιας οδυνηρής μνήμης, που πάνω της μετριέται το πενιχρό παρόν. Στην ποίησή του η αρχαία Ελλάδα είναι ένας ζων οργανισμός. Η αγάπη του γι' αυτήν δεν είναι μονόπλευρη, η σχέση είναι κάθε φορά και άλλη, ποικίλη, όπως ποικίλες είναι οι εκδηλώσεις του ζωντανού»''.
Στους δύο αυτούς τελευταίους στίχους μπορούμε να παρατηρήσουμε τη συμπύκνωση στο λόγο του ποιητή. Η αφοριστική ποίησή του όπως αναφέρει η Ελένη Λαδιά ''«επιφανειακά παρουσιάζει μια αδυναμία σύνθεσης ή ολοκλήρωσης, με την έννοια που δίνουμε στις συνθέσεις όπως Ο Αλαφροΐσκιωτος του Σικελιανού λόγου χάρη ή ο Δωδεκάλογος του Γύφτου του Παλαμά […] Αυτό που βασικά φαίνεται να τον ενδιαφέρει είναι η υποδήλωση εκείνου του στοιχείου που κυοφορείται σ’ όλες τις εποχές και που εκφράζεται μονάχα περιγραφικά ή καλύτερα ανέκφραστα […] Πιο παραστατικά, σημασία για την αφοριστική σκέψη έχει η ουσία της άμμου λόγου χάρη παρά η άμμος σαν χρησιμοποιούμενο υλικό, για να φτιάξεις οικίσκους ή μεσαιωνικούς πύργους, που άλλωστε αλλάζουν με τις αισθητικές των εποχών. Η ανώτερη εκφραστική αυτής της αφοριστικής σκέψης, που κύριο εκπρόσωπό της έχουμε την ποίηση του Παπαδίτσα, είναι η συμπύκνωση»''. Συμπύκνωση, όχι με την έννοια της αφαίρεσης αλλά με την έννοια της δεύτερης σκέψης ως αποτέλεσμα ποιοτικής επεξεργασίας. Θα κατανοήσουμε την έννοια της συμπύκνωσης αν τη μελετήσουμε ως βαθύτατο συστατικό της ανομοιοκατάληκτης παραδοσιακής ποίησης -του βουνίσιου δηλαδή τραγουδιού- ή της Κρητικής Μαντινάδας, προϊόντων βαθιάς και πολλαπλής ποιοτικής επεξεργασίας που ο χρόνος και η λαϊκή σοφία παρήγαγαν. Στο δοκίμιό του «Σκέψεις για τη γλώσσα και τη γλώσσα μου» ο Παπαδίτσας, σχεδόν αξιωματικά, αναφέρει: ''«Ένας ποιητής, ό,τι έχει να πει το λέει με την ποίησή του. Θα έλεγα μάλιστα ότι δεν το λέει αλλά το δείχνει. Η ποιητική γλώσσα είναι συγχρόνως νόηση, εικόνα, ψυχικός αναπαλμός, αυτόματη αντίληψη, αισθητηριακή ή αισθητική ανάπλαση του γεγονότος, παρών χρόνος διαστελλόμενος ή συστελλόμενος μέσα σε μια διάρκεια χωρίς πέρατα».''
Διακρίσεις
Τιμήθηκε δύο φορές με το 1ο Κρατικό Βραβείο Ποίησης, το 1964 (για τη συλλογή «Ποιήματα Ι (1941-1963)») και το 1981 (για τη συλλογή «Δυοειδής λόγος») και με το Βραβείο της Ακαδημίας Αθηνών (Ίδρυμα Ουράνη) το 1984 για το σύνολο του έργου του.
Το 1985 τιμήθηκε με μετάλλιο από το Δήμο Νίκαιας.
Υπήρξε μέλος της Επιτροπής Απονομής Κρατικών Λογοτεχνικών Βραβείων (1974) και της Εθνικής Εταιρείας Ελλήνων Λογοτεχνών.
Εκτός του ποιητικού έργου του μετέφρασε το έργο "Traumkraut" του Y. Goll από τα γερμανικά, δίνοντάς του τον τίτλο «Ονειροχλόη» (1958-59). Επίσης, από κοινού με την Ελένη Λαδιά, το 1961 τους «Ορφικούς Ύμνους» (1984), τους «Ομηρικούς Ύμνους» (1985) και την ομηρική «Νέκυια» (2004).
Συνεργασίες
Συνεργάστηκε με περιοδικά («Νέα Εστία», «Γράμματα και Τέχνες», «Νεανική Φωνή», «Ό Στόχος» και «Ευθύνη») και εφημερίδες, δημοσιεύοντας κείμενα για την ποίηση και κριτικές. Υπήρξε, μαζί με τον Επαμεινώνδα Γονατά, συνεκδότης της περιοδικής έκδοσης «Πρώτη Ύλη» την περίοδο 1958-1959. Πολλά ποιήματα του Παπαδίτσα έχουν μεταφραστεί σε ξένες γλώσσες όπως αγγλικά, γαλλικά, ιταλικά, φλαμανδικά, ουγγρικά, πολωνικά και ρωσικά. Πολύτιμος καρπός της φιλίας και της συνεργασίας τους οι επιστολές του Δ. Π. Παπαδίτσα (γραμμένες κυρίως από την Πάτμο και τη Λέρο το 1962-1963) οι οποίες συγκεντρώθηκαν το 2000 από τον Χρήστο Αστερίου και εκδόθηκαν υπό τον τίτλο: «Να μου γράφεις έστω και βαδίζοντας». Σ' αυτές τις επιστολές περιλαμβάνεται, νωπό ακόμη, το πρόχειρο σχεδίασμα των πρώτων στίχων και το χρονικό της ολοκλήρωσης του «Εν Πάτμω», μιας από τις σημαντικότερες συνθέσεις του Παπαδίτσα.
Παραπομπές
Κατηγορία:Νεοέλληνες ποιητές Κατηγορία:Πρώτη Μεταπολεμική Γενιά Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Εφαρμογή κινητού
Μια εφαρμογή έχει σχεδιαστεί για να λειτουργεί σε μια φορητή συσκευή όπως ένα έξυπνο τηλέφωνο, μια ταμπλέτα ή ένα έξυπνο ρολόι. Αρχικά οι εφαρμογές προορίζονταν ως συμπληρώματα της παραγωγικότητας, καθώς οι πρώτες εφαρμογές παρείχαν υπηρεσίες ηλεκτρονικού ταχυδρομείου, ημερολογίων και επικοινωνιακών βάσεων δεδομένων. Η ζήτηση του κοινού για εφαρμογές επέκτεινε το πεδίο εφαρμογής τους και σε άλλους τομείς, όπως: παιχνίδια, αυτοματισμοί εργοστασίων, εφαρμογές γεωεντοπισμού και υπηρεσίες βασισμένες στην τοποθεσία, αγοράς εισιτηρίων. Σήμερα υπάρχουν εκατομμύρια διαθέσιμες εφαρμογές. Οι εφαρμογές κατεβάζονται συνήθως από πλατφόρμες διανομής εφαρμογών όπως οι App Store (iOS) ή Google Play Store. Ορισμένες εφαρμογές διατίθενται δωρεάν, ενώ άλλες διατίθενται επί πληρωμή, όπου το κέρδος μοιράζεται μεταξύ δημιουργού και πλατφόρμας διανομής. Συχνά οι εφαρμογές κινητών έρχονται σε αντίθεση με τις εφαρμογές επιτραπέζιου υπολογιστή, οι οποίες έχουν σχεδιαστεί για επιτραπέζιους υπολογιστές. Επίσης έρχονται σε αντίθεση με τις διαδικτυακές εφαρμογές οι οποίες έχουν σχεδιαστεί ώστε να λειτουργούν στον φυλλομετρητή για κινητά και όχι άμεσα στην κινητή συσκευή.
Το 2009 ο αρθρογράφος σε θέματα τεχνολογίας Ντέιβιντ Πόγκιου έγραψε ότι τα έξυπνα τηλέφωνα μπορούν να πάρουν το παρατσούκλι "τηλέφωνα των εφαρμογών" για να γίνονται διακριτά από τα λιγότερο εξελιγμένα έξυπνα τηλέφωνα. Ο διεθνής όρος για την εφαρμογή κινητού είναι ο app, ο οποίος είναι πολύ δημοφιλής και το 2010 η Αμερικανική Διαλεκτική Εταιρεία την ονόμασε λέξη της χρονιάς.
Παραπομπές
Κατηγορία:Έξυπνα τηλέφωνα Κατηγορία:Λογισμικό κινητού τηλεφώνου
Η Δεξιά–Τρίχρωμη Φλόγα
Η Δεξιά–Τρίχρωμη Φλόγα (La Destra–Fiamma Tricolore) είναι ένας Ιταλικός πολιτικός συνασπισμός δημουργημένος από το κόμμα Η Δεξιά του Φραντσέσκο Στοράτσε και την Τρίχρωμη Φλόγα της Λούκα Ρομανιόλι στις 15 Φεβρουαρίου 2008 στην εκστρατεία για τις γενικές εκλογές του 2008.
Η Ντανιέλα Σαντανσέ ήταν η Υποψήφια για Πρωθυπουργός.
Το κόμμα έλαβε 885.229 ψήφους (ποσοστό 2,43%) της λαϊκής ψήφου στις γενικές εκλογές του 2008 και δεν απέκτησε αντιπροσώπους στην Κάτω Βουλή ή την Γερουσία.
Παραπομπές
Κατηγορία:Πρώην πολιτικά κόμματα στην Ιταλία
Μπίλι Μπο
Ο Βασίλης Κουρκουμέλης (8 Φεβρουαρίου 1954 - 13 Ιουνίου 1987), γνωστός ως Μπίλι Μπο, ήταν Έλληνας σχεδιαστής μόδας. Προερχόμενος από φτωχό οικογενειακό περιβάλλον, έγινε ο γνωστότερος Έλληνας σχεδιαστής της εποχής του. Ήταν ο πρώτος διάσημος Έλληνας που πέθανε από τον τότε σχετικά άγνωστο ιό του AIDS, γεγονός που διέγειρε το ενδιαφέρον της ελληνικής κοινωνίας της εποχής.
Βιογραφία
Γεννήθηκε το 1954 και καταγόταν από την συνοικία Καμίνια του Πειραιά, παιδί πολύτεκνης οικογένειας. Ξεκίνησε την καριέρα του τη δεκαετία του 1960 σαν χορευτής σε διάφορες μπουάτ που έδρευαν στην Πλάκα της Αθήνας. Το 1971 γνώρισε τον μετέπειτα συνεργάτη του Μάκη Τσέλιο. Αποφάσισαν να συνεργαστούν επαγγελματικά και αρχικά ξεκίνησαν μια επιχείρηση εισαγωγής αρωμάτων από τη Γαλλία. Σύντομα άλλαξαν κατεύθυνση και το 1973 ξεκίνησαν μια μπουτίκ υψηλής ραπτικής στην οδό Σόλωνος 1. Ονόμασαν το κατάστημα Billy Bo, μια παραφθορά του τραγουδιού της Κατερίνα Βαλέντε «Billy Boy», και ο Κουρκουμέλης υιοθέτησε και για τον ίδιο το όνομα. Παράλληλα σπούδασε σχέδιο μόδας στη σχολή Βακαλό και, όταν το σχετικό τμήμα διέκοψε τη λειτουργία του, ολοκλήρωσε τις σπουδές του στη σχολή Βελουδάκη.
Η μπουτίκ είχε ήδη αρχίσει να συγκεντρώνει το ενδιαφέρον όμως η καριέρα του Μπο απογειώθηκε όταν κέρδισε το βραβείο του γυναικείου περιοδικού Γυναίκα. Σύντομα κέρδισε την εμπιστοσύνη των κοσμικών κύκλων της Αθήνας, καθώς και μεγάλο πλήθος θαυμαστών καθώς και την υποστήριξη των δημοσιογράφων. Ακολούθησαν και άλλα καταστήματα στη Θεσσαλονίκη, τη Μύκονο, το Ψυχικό και στο κέντρο της Αθήνας. Το 1981 είναι η χρονιά που επιλέχθηκε να σχεδιάσει τις στολές των αεροσυνοδών της Ολυμπιακής Αεροπορίας, οι οποίες θα φοριούνταν για τα επόμενα πέντε χρόνια 1981-1986. Το μεγαλύτερο επίτευγμα ήταν η δημιουργία καταστήματος στην 5η Λεωφόρο της Νέας Υόρκης. Στα εγκαίνια του τον Δεκέμβριο του 1986 ο Μπο δεν παρευρέθηκε λόγω της ασθένειας του.
Ασθένεια και θάνατος
Ο Μπίλι Μπο προσβλήθηκε από τον ιό HIV και στα τέλη της δεκαετίας του 1980 νόσησε με AIDS. Πριν πεθάνει, ο Μπίλι Μπο τηλεφώνησε από την Αμερική στη δημοσιογράφο Λένα Ζαννιδάκη, συντάκτρια του Ταχυδρόμου, με σκοπό να της δώσει μια τελευταία συνέντευξη. Άφησε την τελευταία του πνοή στις 13 Ιουνίου του 1987 σε ηλικία 33 ετών. Η ασθένεια και ο θάνατός του προκάλεσαν επιπλέον αίσθηση, καθώς η επιδημία του AIDS ήταν τότε ακόμα στην αρχή της στην Ελλάδα, και ο Μπίλι Μπο ήταν ο πρώτος διάσημος Έλληνας που έγινε γνωστό δημόσια ότι έχασε τη ζωή του από τη συγκεκριμένη ασθένεια.
Πηγές
Κατηγορία:Έλληνες επιχειρηματίες Κατηγορία:Έλληνες σχεδιαστές μόδας
Animal Planet
Το Animal Planet είναι Αμερικανικό πολυεθνικό συνδρομητικό τηλεοπτικό κανάλι που ανήκει στην Warner Bros. Discovery. Το δίκτυο που ξεκίνησε τη λειτουργία του την 1η Ιουνίου 1996, είναι αφιερωμένο κυρίως σε σειρές και ντοκιμαντέρ για άγρια ζώα και οικόσιτα κατοικίδια.
Το κανάλι αρχικά ήταν μια κοινοπραξία που ξεκίνησε μαζί με τα BBC Studios με την προβολή και εκπαιδευτικών προγραμμάτων, όπως ντοκιμαντέρ για τη φύση. Στόχος του καναλιού από το ξεκίνημά του ήταν να φέρει κοντά τους φιλόζωους που είναι συνήθως παιδιά και οικογένειες για προγράμματα που προβάλλονται σχεδόν όλη τη μέρα και ενήλικες για τα βραδινά προγράμματα.
Εθνική Πολωνίας U18 (καλαθοσφαίριση γυναικών)
Η εθνική ομάδα καλαθοσφαίρισης γυναικών U18 της Πολωνίας είναι το συγκρότημα που αντιπροσωπεύει τη χώρα της Πολωνίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 18 ετών. Είναι επίσης γνωστή ως Εθνική Πολωνίας Νεανίδων. Βρίσκεται υπό τη δικαιοδοσία της Πολωνικής Ομοσπονδίας Καλαθοσφαίρισης (Polski Zwiazek Koszykówki).
Animal Planet
Το 2008 το κανάλι υιοθέτησε μια πιο ώριμη κατεύθυνση στο πρόγραμμά του, το οποίο έχει έμφαση στις επιθετικές και στις ληστρικές απεικονίσεις των ζώων, καθώς και στην αύξηση των ριάλιτι προγραμμάτων που συμμετέχουν προσωπικότητες που εμπλέκονται σε διάφορα επαγγέλματα και έρευνες που σχετίζονται με τα ζώα.
Εθνική Πολωνίας U18 (καλαθοσφαίριση γυναικών)
Εξωτερικοί σύνδεσμοι
Γυναικων U18
Animal Planet
Μετά από δεκαετία, τον Οκτώβριο του 2018 επέστρεψε στην προγενέστερη κατάσταση επικεντρώνοντας την οικογένεια, χωρίς να σταματήσει την προβολή και των υπολοίπων σε ακραία μορφή προγραμμάτων.
Από τον Ιανουάριο του 2016, περίπου 91.603.000 νοικοκυριά βλέπουν το Animal Planet. Η τότε Discovery έχει επίσης δημιουργήσει ή αδειοδοτήσει διεθνείς εκδόσεις του καναλιού σε διάφορες περιοχές.
Ιστορία
Το Animal Planet ξεκίνησε να εκπέμπει την 1η Ιουνίου 1996. Δημιουργήθηκε από την τότε εταιρεία Discovery Communications σε συνεργασία με το BBC Worldwide. Την 1η Ιανουαρίου του 1997, αυξήθηκε η διανομή του καναλιού καθώς η Advance Entertainment Corporation πούλησε τους δορυφορικούς αναμεταδότες που κατείχε η τότε καλωδιακή υπηρεσία WWOR EMI που ήταν υποσταθμός του WWOR-TV από το Νιου Τζέρσεϊ στην Discovery Communications, αντικαθιστώντας το με τη ροή του Animal Planet.
Στα τέλη του 2005 το Εθνικό Ενυδρείο στη Βαλτιμόρη άνοιξε μια έκθεση με τον τίτλο Animal Planet Australia: Wild Extreme ως μέρος μιας συμφωνίας συνεργασίας που έκανε με το κανάλι και κόστισε πολλά εκατομμύρια δολάρια.
Το κανάλι ανέλαβε την παραγωγή μια πρωτότυπης ταινίας για την πληροφόρηση όσον αφορά το ενυδρείο και την έκθεση που διεξήχθη τότε καθώς και τα προγράμματα που πρόβαλλε το Animal Planet ενώ η συνεργασία επέτρεψε τη δυνατότητα μελλοντικών τηλεοπτικών προγραμμάτων.
Το 2006, το BBC Worldwide πούλησε το 20% των μετοχών της κύριας έκδοσης του καναλιού από τις ΗΠΑ στην Discovery Communications διατηρώντας ωστόσο το 50% στις ευρωπαϊκές, ασιατικές και λατινοαμερικανικές εκδόσεις του Animal Planet, καθώς και μειοψηφικό πακέτο στην Γιαπωνέζικη και στην Καναδική έκδοσή του μέχρι τις 15 Νοεμβρίου 2010, όταν το BBC Worldwide πούλησε το 50% του Animal Planet και του τότε Liv (η τωρινή Λατινοαμερικάνικη έκδοση του Investigation Discovery) στην Discovery Communications για 156 εκατομμύρια δολάρια. Το Animal Planet είναι επίσης συνδεδεμένο μέλος του Caribbean Cable Cooperative.
Στα τέλη της δεκαετίας του 2000, η Genius Products ανακοίνωσε μια συμφωνία διανομής στις ΗΠΑ που αφορούσε το Animal Planet και το ομόσταβλο TLC ενώ η Αμερικάνικη εταιρεία παιχνιδιών Jakks Pacific συνήψε συμφωνία αδειοδότησης για την ανάπτυξη προϊόντων για τα κατοικίδια με την ονομασία του καναλιού
Στις 3 Φεβρουαρίου 2008, εν μέσω της μείωσης του μέσου όρου τηλεθέασης, το Animal Planet υπέστη μια σημαντική ανανέωση στο πρόγραμμά του δίνοντας μεγαλύτερη έμφαση σε σειρές που απεικονίζουν ζώα ως «χαρακτήρες» από μόνα τους, και σε πιο «επιθετικές» σειρές ψυχαγωγίας βασισμένης στην ιστορία που στοχεύουν σε θεατές από 13 μέχρι 49 ετών (όπως το Escape to Chimp Eden και η σειρά ριάλιτι ντοκιμαντέρ Whale Wars), σε αντίθεση με τα παραδοσιακά ντοκιμαντέρ για τη φύση.
Το δίκτυο υιοθέτησε επίσης ένα νέο λογότυπο, αντικαθιστώντας το προηγούμενο έμβλημα «με τον ελέφαντα και τη σφαίρα» με ένα στυλιζαρισμένο λεκτικό σήμα και νέο σλόγκαν «Ίδιος πλανήτης, διαφορετικός κόσμος». Η πρόεδρος του δικτύου Marjorie Kaplan εξήγησε ότι το Animal Planet ήταν πολύ «μαλακό» και προσανατολισμένο στην οικογένεια και ότι στόχευε να είναι «πιο επιθετικό και να αξιοποιήσει την ενστικτώδη φύση του συναρπαστικού περιεχομένου ζώων». Τον Απρίλιο του 2010, το Animal Planet παρουσίασε τη νέα καμπάνια του έχοντας ως σλόγκαν "Surprisingly Human", ως εξέλιξη της νέας ταυτότητας που τέθηκε σε ισχύ από το 2008 και το οποίο αντανακλούσε τον αυξανόμενο αριθμό σειρών του Animal Planet που βασίζονται στη συμμετοχή προσωπικοτήτων μετά από έρευνες και επαγγέλματα που σχετίζονται με ζώα, όπως το River Monsters.
Τον Απρίλιο του 2012, η ψυχαγωγική κατεύθυνση του Animal Planet επικρίθηκε μετά τη μετάδοση του Mermaids: The Body Found — ένα ντοκιμαντέρ που υποδηλώνει ότι οι γοργόνες ήταν αληθινές το οποίο παρά το περιεχόμενό του, είχε μεγάλη επιτυχία και το δεύτερο μέρος με τίτλο Mermaids: The New Evidence σημείωσε ρεκόρ τηλεθέασης.
Στις 15 Οκτωβρίου 2018, το Animal Planet αποκάλυψε το νέο τωρινό του λογότυπο, με τον απεικονιζόμενο ελέφαντα που πηδάει και μοιάζει με το αρχικό λογότυπο. Η σημερινή του ταυτότητα συμβολίζει μια νέα αποστολή του καναλιού με σκοπό «να διατηρήσει ζωντανή την παιδική χαρά και το θαύμα των ζώων φέρνοντας τους ανθρώπους από κοντά με κάθε τρόπο» ενώ συνέπεσε με τις πρεμιέρες του Crikey! It's the Irwins (μια σειρά που ακολουθεί την οικογένεια του Στιβ Έργουιν) και η Amanda to the Rescue.
Στις 23 Ιανουαρίου 2019, το Animal Planet ξεκίνησε τη λειτουργία του στη Γαλλία, μαζί με τα Discovery Turbo, Discovery World και TLC.
Πρόγραμμα
Το Animal Planet είναι επίσης γνωστό για το Puppy Bowl, ένα ετήσιο πρόγραμμα που περιλαμβάνει κουτάβια να παίζουν μέσα σε ένα περιβάλλον με θέμα το Αμερικανικό ποδόσφαιρο. Η ειδική εκπομπή προβάλλεται το απόγευμα πριν από το Σούπερ Μπόουλ της NFL.
Παραπομπές
Κατηγορία:Αμερικάνικοι τηλεοπτικοί σταθμοί Κατηγορία:Δορυφορικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1996
Ο γόης
Ο γόης είναι κινηματογραφική ταινία που γυρίστηκε το 1969. Πρωταγωνιστούν οι: Κώστας Βουτσάς, Χρόνης Εξαρχάκος, Νόρα Βαλσάμη και Διονύσης Παπαγιαννόπουλος.
Πλοκή
Ο Μπάμπης (Κώστας Βουτσάς) & ο Αρίστος (Χρόνης Εξαρχάκος), είναι δύο φτωχοί κολλητοί φίλοι που γνωρίζουν & ερωτεύονται δύο αδελφές πλούσιας οικογένειας, την Έλλη (Νόρα Βαλσάμη) και την Λίζα (Μιράντα Μόραλη) και κατόπιν συμφωνίας ο Μπάμπης λέει πως έχει πλούσιο θείο στην Αμερική. Στήνουν κομπίνα νοικιάζοντας μεγάλο επιπλωμένο διαμέρισμα & αρχίζουν ψεύτικη αλληλογραφία με την Νέα Υόρκη απ΄όπου ο Τάσος (ένας τρίτος φίλος που δουλεύει στην Ολυμπιακή) ταχυδρομεί τα "γράμματα του θείου" που γράφουν οι ίδιοι. Όμως, λόγω του χαρακτήρα του, νοιώθει τύψεις γι΄αυτό το ψέμα & διαπιστώνοντας την αγάπη της κοπέλας του θέλει να αποκαλύψει ποιος είναι ενώ ο Αρίστος δεν συμφωνεί. Τελικά ένας θείος (Διονύσης Παπαγιαννόπουλος) εμφανίζεται ξαφνικά και ο Μπάμπης τρελαίνεται, ενώ οι άλλοι δεν καταλαβαίνουν τί συμβαίνει. Τότε ο θείος τους αποκαλύπτει ότι δεν είναι πράγματι θείος του Μπάμπη, αλλά έμαθε την ιστορία από τον Τάσο & θέλει να τον βοηθήσει για να απαλλαχθεί από τις τύψεις που έχει, επειδή παλιότερα αρνήθηκε να βοηθήσει έναν ομώνυμο ανιψιό του όταν αυτός του ζήτησε & ο οποίος τελικά αυτοκτόνησε. Τότε ο Μπάμπης συνέρχεται, ζητάει ως βοήθεια από τον θείο (ο οποίος συμφωνεί) να τον πάρει μαζί του στην Αμερική, ενώ η αποκάλυψη μένει κρυφή από την οικογένεια των κοριτσιών η οποία δίνει τις ευχές της για τους γάμους τους.
Πληροφορίες
Η ταινία πραγματοποίησε 356.864 εισιτήρια στην πρώτη της προβολή και έλαβε την 12η θέση σε σύνολο 99 ταινιών της περιόδου.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1969 Κατηγορία:Ταινίες παραγωγής Φίνος Φιλμ Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ελληνόφωνες ταινίες Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες βασισμένες σε θεατρικά έργα Κατηγορία:Ελληνικές ασπρόμαυρες ταινίες Κατηγορία:Buddy ταινίες Κατηγορία:Ταινίες γυρισμένες στην Ελλάδα
Πανελλήνιο πρωτάθλημα στίβου ανδρών 1994
Το 80ο Πανελλήνιο πρωτάθλημα στίβου ανδρών 1994 διεξήχθη στο Ολυμπιακό Στάδιο Αθήνας μαζί με το αντίστοιχο πανελλήνιο πρωτάθλημα στίβου γυναικών 1994.
Το πρωτάθλημα μαραθωνίου διεξήχθη στην Καστοριά στις 24 Απριλίου. Χωριστά διεξήχθησαν, επίσης, τα πρωταθλήματα δεκάθλου και βάδην αλλά τα αποτελέσματά τους υπολογίστηκαν στη βαθμολογία.
Στη μάχη της βαθμολογίας επικράτησε ο Πανελλήνιος Γ.Σ. για τέταρτη συνεχόμενη χρονιά και 25η συνολικά. Παράλληλα, έκανε το "νταμπλ", αφού κατέκτησε και το γυναικείο πρωτάθλημα.
Αναφορές
Ανδρων Κατηγορία:Στίβος το 1994 Κατηγορία:Διοργανώσεις στίβου στην Αθήνα
Ντυνάν
Με το όνομα Ντυνάν φέρονται δύο πρόσωπα:
Δύο Φανταστικοί Γονείς
Το Δύο φανταστικοί γονείς (αγγλικά: The Fairly OddParents) είναι αμερικανική παιδική σειρά κινουμένων σχεδίων που δημιουργήθηκε από τον Butch Hartman για το κανάλι Nickelodeon. Είναι η δεύτερη μακροβιότερη σειρά του καναλιού μετά από τον Μπομπ Σφουγγαράκη. Η σειρά εμπνεύστηκε από την σειρά ''Oh Yeah! Cartoons'', που προβάλλονταν στην συχνότητα του Nickelodeon κατά την διάρκεια των διαφημίσεων, από το 1998 έως το 2001.
Υπόθεση
Ένα δεκάχρονο αγόρι που λέγεται Τίμι Τέρνερ, έχει τρεις νεραιδονονούς, τον Κόσμο και την Γουάντα και το μωρό τους, Πουφ που πραγματοποιούν την κάθε επιθυμία του προκαλώντας προβλήματα που ο Timmy τα διορθώνει και στην αρχή της σειράς η μπέιμπι σίτερ Βίκυ ήταν ο κύριος ανταγωνιστής. Καθώς η σειρά προχώρησε, περισσότεροι κακοποιοί προστέθηκαν. Για παράδειγμα, ο δάσκαλός του, ο κ. Κρόκερ, πιστεύει, και τους κυνηγάει για ένα πολύ μεγάλο χρονικό διάστημα, τους νεραιδονονούς, και κυρίως τις νεράιδες.Οι "Κανόνες" είναι ένα μεγάλο βιβλίο κανονισμών που ορίζει τα παιδιά τι μπορούν και τι δεν μπορούν να επιθυμούν και πώς οι νεράιδονονοί πρέπει να συμπεριφέρονται, κανείς άλλος δεν μπορεί να ξέρει για αυτούς, ή αλλιώς θα πρέπει να λαμβάνονται μακριά από αυτόν. Στο σχολείο του, ο ίδιος πέφτει συχνά θύμα εκφοβισμού από τον Francis, ένας φαύλο αγόρι που ισχυρίζεται ότι είναι ο πιο δύσκολος μαθητής στο σχολείο, αλλά αποκαλύπτει ο Timmy ότι παίρνει μόνο έξω το θυμό του σε αυτόν, λόγω της τραχιάς ζωής στο σπίτι του και κατάχρησης των γονιών, αποδεικνύοντας ότι είναι κάπου στο ενδιάμεσο ως πρωταγωνιστής και έναν ανταγωνιστή.
Ελληνική μεταγλώττιση
Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Σειρές του Nickelodeon Κατηγορία:Εμπορικά σήματα οπτικοακουστικών μέσων
Πλάτη
Με την ονομασία Πλάτη μπορεί να αναφέρονται:
Η πλάτη (ανατομία), μέρος του σώματος ζώων.
Οι οικισμοί:
Οι νησίδες:
Ντούρμερσχαϊμ
Το Ντoύρμερσχαϊμ (γερμανικά: Durmersheim) είναι μια πόλη στο γερμανικό ομοσπονδιακό κρατίδιο της Βάδης-Βυρτεμβέργης, μεταξύ της Καρλσρούης και του Ράστατ.
Το Ντoύρμερσχαϊμ έχει πληθυσμό 12.049 κατοίκους σε μια επιφάνεια 26,15 τ.χλμ., δηλαδή πυκνότητα πληθυσμού 461 κατ. ανά τετραγωνικό χιλιόμετρο. Η κύρια πόλη επεκτείνεται 4 χιλιόμετρα από βορρά στο νότο και 500 μέτρα από την ανατολή στη δύση. Δυτικά βρίσκεται μικρότερη κοινότητα Βύρμερσχαϊμ με περίπου 2.000 κατοίκους που ανήκει στο Ντoύρμερσχαϊμ. Πέντε χιλιόμετρα δυτικά του Ντύρμερσχαϊμ ρέει ο Ρήνος, ο οποίος διαμορφώνει τα κρατιδιακά σύνορα με τη Γαλλία και τη Ρηνανία-Παλατινάτο. Ανατολικά ο Μέλανας Δρυμός εκτείνεται περίπου 20 χιλιόμετρα. Αξιόλογο αξιοθέατο αποτελεί η εκκλησία του Μπίκεσχαϊμ (Maria Bickesheim), η οποία βρίσκεται στο βόρειο μέρος της πόλης και χτίστηκε τον 13ο αιώνα.
Εξωτερικοί σύνδεσμοι
Κατηγορία:Κωμοπόλεις της Γερμανίας Κατηγορία:Πόλεις της Βάδης-Βυρτεμβέργης
Στόλος του Ατλαντικού (Ηνωμένο Βασίλειο)
Με την ονομασία Στόλος του Ατλαντικού (αγγλ. Atlantic Fleet) ήταν γνωστοί δύο κύριοι σχηματισμοί του Βασιλικού Ναυτικού. Ο πρώτος ήταν ενεργός από το 1904 ως το 1914 και ο δεύτερος από το 1919 ως το 1932.
Ιστορικό
Μετά το τέλος του Πρώτου Παγκοσμίου Πολέμου ο Στόλος επανασυστάθηκε, στα πλαίσια της γενικότερης αναδιοργάνωσης του Ναυτικού με βάση τις κατακλυσμιαίες γεωπολιτικές και οικονομικές αλλαγές που είχε επιφέρει η προαναφερθείσα σύρραξη. Ο Μέγας Στόλος (Grand Fleet) διαλύθηκε τον Απρίλιο του 1919 και πολλές από τις μονάδες του βρέθηκαν στο νεοσυσταθέντα Στόλο του Ατλαντικού. Ναυαρχίδα στα 1919-24 ήταν το θωρηκτό HMS Queen Elizabeth.
Στην βραχύβια πορεία του ο σχηματισμός δεν συμμετείχε σε πολεμικές επιχειρήσεις. Ίσως το μοναδικό αξιομνημόνευτο περιστατικό συνέβη το 1931, όταν ναύτες του Στόλου στασίασαν -αρνούμενοι ανοικτά να υπακούσουν σε εντολές, εξαιτίας διαφωνίας σχετιζόμενης με πληρωμές. Το Ναυαρχείο, μετά από τα γεγονότα αυτά, διέλυσε και μετονόμασε τον στόλο σε Home Fleet.
Κώδικας Ρόχοντς
Ο Κώδικας Ρόχοντς (rohont͡s) είναι ένα εικονογραφημένο χειρόγραφο βιβλίο άγνωστου συγγραφέα, με κείμενο σε άγνωστη γλώσσα και σύστημα γραφής, που εμφανίστηκε στην Ουγγαρία στις αρχές του 19ου αιώνα. Η προέλευση του βιβλίου και η σημασία του κειμένου και των εικονογραφήσεών του έχουν ερευνηθεί από πολλούς μελετητές και ερασιτέχνες, χωρίς οριστικό συμπέρασμα, αν και πολλοί Ούγγροι μελετητές πιστεύουν ότι πρόκειται για φάρσα του 18ου αιώνα.
Το όνομα του κώδικα συχνά γράφεται «Ροχόντσιζι», σύμφωνα με την παλιά ουγγρική ορθογραφία που μεταρρυθμίστηκε στο πρώτο μισό του 19ου αιώνα. Αυτή η ορθογραφία έχει εξαπλωθεί κατά πάσα πιθανότητα να οφείλεται στο βιβλίο του Β. Ίνασιουκ το 2002. Σήμερα το όνομα του κώδικα είναι γραμμένο ως 'Rohonci kódex'.
Ιστορικό
Ο κώδικας πήρε το όνομά του από την πόλη Ρόχοντς, στη Δυτική Ουγγαρία (σημερινό Ρέτσιντζ της Αυστρίας), όπου φυλάχθηκε μέχρι το 1838, όταν δωρήθηκε στην Ουγγρική Ακαδημία Επιστημών από τον Γκούζταβ Μπάτθαγιανι, έναν Ούγγρο κόμη, μαζί με ολόκληρη τη βιβλιοθήκη του.
Από τότε που η ύπαρξη του κώδικα έγινε ευρέως γνωστή, ο κώδικας έχει μελετηθεί από πολλούς μελετητές και ερασιτέχνες, αλλά κανένας δεν έχει καταφέρει να παρέχει μια ευρέως αποδεκτή και πειστική μετάφραση ή ερμηνεία του κειμένου. Ο κώδικας μελετήθηκε από τον Ούγγρο λόγιο Φέρεντς Τόλντ γύρω στο 1840, και αργότερα από τον Πωλ Χάνφαλβι και από τον αυστριακό ειδικό παλαιογραφίας Άλμπερτ Μαλ. Ο Τζόζεφ Τζίρεσεκ και ο γιος του, Κωνσταντίν Τζόσεφ Τζίρεσεκ, ήταν οι δύο καθηγητές πανεπιστημίου στην Πράγα, όπου μελέτησαν 32 σελίδες του κώδικα την περίοδο 1884-1885. Το 1885 ο κώδικας εστάλη στον Μπέρναρντ Τζαλγκ, καθηγητής στο Πανεπιστήμιο του Ίνσμπρουκ. Ο διάσημος Ούγγρος ζωγράφος Μιχαήλ Μουνκάσκι, πήρε επίσης τον κώδικα μαζί του στο Παρίσι στα χρόνια 1890-1892 για να τον μελετήσει.
Το 1866, ο Ούγγρος ιστορικός Κάρολος Σζάσμπο (1824-1890) πρότεινε ότι ο κώδικας ήταν μια πλαστογραφία, προερχόμενη από τον Σάμιουελ Λιταρέτι Νέμες (1796-1842), έναν Τρανσυλβανό - Ούγγρο αρχαιολόγο και συνιδρυτή της Εθνικής Βιβλιοθήκης Σζετσένγι στη Βουδαπέστη. Είναι γνωστό ότι ο Νέμες δημιούργησε πολλές ιστορικές πλαστογραφίες (κυρίως στη δεκαετία του 1830) οι οποίες εξαπάτησαν ακόμη και μερικούς από τους πιο φημισμένους Ούγγρους μελετητές της εποχής. Έκτοτε, αυτή η γνώμη περί πλαστογραφίας διατηρήθηκε από την κυρίαρχη ουγγρική επιστήμη, παρόλο που δεν υπάρχουν στοιχεία που να συνδέουν τον κώδικα με τον Νέμες συγκεκριμένα.
Τοποθεσία
Ο Κώδικας Ρόχοντς βρίσκεται στη Βιβλιοθήκη της Ουγγρικής Ακαδημίας Επιστημών. και απαιτείται ειδική άδεια για τη μελέτη του. Ωστόσο, διατίθεται αντίγραφο σε μικροφίλμ.
Το 2015, ο κώδικας επανασαρώθηκε από ειδικούς του Πανεπιστήμιο του Αμβούργου, αλλά δημοσιεύθηκαν μόνο οκτώ σελίδες υψηλότερης ανάλυσης.
Χαρακτηριστικά
Ο κώδικας έχει 448 σελίδες χαρτιού διαστάσεων 12 επί 10 εκατοστά, με κάθε σελίδα να έχει μεταξύ 9 και 14 σειρών συμβόλων, τα οποία μπορεί να είναι ή να μην είναι γράμματα. Εκτός από το κείμενο, υπάρχουν 87 εικονογραφήσεις που περιλαμβάνουν θρησκευτικές, λαϊκές και στρατιωτικές σκηνές. Οι ακατέργαστες εικόνες φαίνεται να υποδηλώνουν ένα περιβάλλον όπου συνυπάρχουν χριστιανικές, ειδωλολατρικές και μουσουλμανικές θρησκείες, καθώς τα σύμβολα του σταυρού, της ημισελήνου και του ήλιου / σβάστικας είναι όλα παρόντα.
Ο αριθμός των συμβόλων που χρησιμοποιούνται στον κώδικα είναι περίπου δέκα φορές υψηλότερος από οποιοδήποτε γνωστό αλφάβητο, με τον Νεμάτι (1889) να έχει μετρήσει 792, αλλά τα περισσότερα σύμβολα χρησιμοποιούνται με μικρή επανάληψη, οπότε τα σύμβολα στον κώδικα μπορεί να μην είναι από αλφάβητο, αλλά αντίθετα ένα συλλαβικό ή λογογραφικό χαρακτήρα, όπως οι κινέζικοι χαρακτήρες. Η αιτιολόγηση του δεξιού περιθωρίου φαίνεται να σημαίνει ότι τα σύμβολα γράφτηκαν από δεξιά προς τα αριστερά.
Η μελέτη του εγγράφου στο οποίο είναι γραμμένος ο κώδικας δείχνει ότι πιθανότατα πρόκειται για βενετσιάνικο χαρτί που έγινε τη δεκαετία του 1530. Αυτό δεν παρέχει βεβαιότητα ως προς την ημερομηνία του κειμένου, ωστόσο, καθώς μπορεί να έχει μεταγραφεί από παλαιότερη πηγή ή το χαρτί θα μπορούσε να χρησιμοποιηθεί πολύ μετά την παραγωγή του. Λαμβάνοντας μια ιδέα από τις εικόνες, ο Λανγκ εικάζει ότι πιθανότατα δημιουργήθηκε κάπου στον 16ο-17ο αιώνα.
Βιβλιογραφία
Κατά χρονολογική σειρά
Εξωτερικοί σύνδεσμοι
Κατηγορία:Χειρόγραφα
Κατάλογος έργων του Αντουάν Βαττώ
Η σελίδα αυτή περιέχει εικονογραφημένο κατάλογο των έργων του Αντουάν Βαττώ.
Κατηγορία:Κατάλογοι έργων τέχνης
Όμιλος Φιλάθλων Αλεξανδρείας
Ο Όμιλος Φιλάθλων Αλεξανδρείας ιδρύθηκε το 1905 στην Αλεξάνδρεια της Αιγύπτου και ήταν καθαρά γυμναστικό σωματείο. Προσπάθησε να αντιπαρατεθεί στον γηρασμένο Μίλωνα αλλά οι βαλκανικοί πόλεμοι που ακολούθησαν είχαν ως αποτέλεσμα η δράση του να ανασταλεί και τελικά να διαλυθεί.
Ίδρυση
Το 1905 μια ομάδα φιλάθλων της Αλεξάνδρειας αποφάσισε να δημιουγήσει ένα νέο αθλητικό σωματείο, με σκοπό την προώθηση κυρίως του κλασικού αθλητισμού. Πρόεδρος ανέλαβε ο Β. Σαράντης, ο οποίος ήταν μέλος και στο Μίλωνα, και γυμναστής ο Α. Κόκκινος. Ο "Όμιλος Φιλάθλων", όπως ονομάστηκε, εξασφάλισε γυμναστήριο σε έκταση που παραχώρησε ο Ιωάννης Καζούλης στην περιοχή του θεάτρου Αλάμπρα, αλλά το 1907 που πέθανε ο Καζούλης οι κληρονόμοι του πήραν πίσω την έκταση. Έτσι ο Όμιλος αναγκάστηκε να αναστείλει τις δραστηριότητές του ως το Πάσχα του 1908.
Τότε ανέλαβε πρόεδρος ο Δ. Κωνίδης, ο οποίος βρήκε ένα νέο χώρο για γυμναστήριο, στην οδό Γερμανίας και ο σύλλογος συνέχισε τη δράση του. Στη νέα διοίκηση του Ομίλου μετείχαν επίσης οι: Σωτ. Λιάτσης, Ι. Καστρενούδης, Βλ. Ήμερος, Ν. Μεταξάς, Ιω. Στεφανουδάκης, Λ. Λανιάς, Ν. Φραγκούλης, Π. Σκορδίλης, Κ. Γεωργίου, Κ. Χριστοδούλου, Χαρ. Ομηρόλης, Χρ. Πατίχας, Αντ. Κόκκινος.
Δραστηριότητες
Αλλά η σημαντικότερη δραστηριότητα που πραγματοποίησε ο Όμιλος στη βραχύχρονη ζωή του ήταν η διοργάνωση στις 18-20 Μαρτίου 1910 του πανελλήνιου πρωταθλήματος στίβου και ταυτόχρονα των Παναιγύπτιων Αγώνων. Ήταν η μοναδική φορά που το πανελλήνιο πρωτάθλημα έγινε στην Αίγυπτο. Για το σκοπό αυτό κατασκευάστηκαν ξύλινες εξέδρες στο στάδιο από το Β. Ήμερο, χωρητικότητας 6.000 θεατών. Οι αγώνες είχαν μεγάλη επιτυχία. Μετείχαν συνολικά 30 σύλλογοι και 230 αθλητές από την Αθήνα, τη Σμύρνη, την Πάτρα και άλλες πόλεις του ελληνισμού. Μεταξύ άλλων έλαβε μέρος και ο ολυμπιονίκης Σπύρος Λούης.
Διάλυση
Μετά τη θριαμβευτική διοργάνωση των πανελλήνιων αγώνων, το μέλλον του Ομίλου φάνταζε λαμπρό. Το Μάρτιο του 1912 έλαβε μέρος στους Πανελλήνιους Αγώνες στο Παναθηναϊκό Στάδιο, όπου ο αθλήτης του Δημήτριος Βέργος αναδείχθηκε νικητής στην πάλη βαρέων βαρών. Όμως, το ξέσπασμα των βαλκανικών πολέμων και η επιστράτευση πολλών Ελλήνων της Αλεξάνδρειας, είχε ως αποτέλεσμα ο όμιλος να περιπέσει σε αδράνεια. Το Γυμναστήριό του μεταφέρθηκε στο Σάτμπι και ουσιαστικά ενοποιήθηκε με την Αθλητική Ένωση Ελλήνων Αλεξανδρείας, αν και δεν λήφθηκε κάποια επίσημη απόφαση συγχώνευσης.
Αναφορές
Κατηγορία:Αθλητισμός στην Αλεξάνδρεια Κατηγορία:Ελληνικοί αθλητικοί σύλλογοι Αφρικής Κατηγορία:Ελληνικοί σύλλογοι στίβου Κατηγορία:Αθλητικοί σύλλογοι Αιγύπτου Κατηγορία:Ιδρύσεις αθλητικών συλλόγων το 1905
Ολίμπια Λιουμπλιάνα
Ο όρος Ολίμπια Λιουμπλιάνα μπορεί να αναφέρεται σε:
Δεσμός άνθρακα - φθορίου
thumb|Τα στατιστικά φορτία του πολωμένου δεσμού άνθρακα - φθορίου Ο δεσμός άνθρακα - φθορίου (C-F) είναι ένας πολωμένος ομοιοπολικός δεσμός ανάμεσα σε ένα άτομο άνθρακα και ένα άτομο φθορίου, που βρίσκεται σε όλες τις οργανοφθοριούχες ενώσεις. Είναι ο ισχυρότερος απλός χημικός δεσμός στην οργανική χημεία και σχετικά βραχύς, εξαιτίας του μεγάλου ποσοστού του ιονικού χαρακτήρα του. Ο δεσμός επίσης ενισχύεται και βραχύνεται επιπλέον με την προσθήκη και άλλων ατόμων φθορίου στο ίδιο άτομο άνθρακα μιας χημικής ένωσης. Ως τέτοια, τα φθοραλκάνια όπως ο τετραφθοράνθρακας, είναι κάποιες από τις λιγότερο δραστικές οργανικές ενώσεις.
Ηλεκτραρνητικότητα και ισχύς δεσμού
Η υψηλή ηλεκτραρνητικότητα του φθορίου (3,98 κατά Pauling, σε σύγκριση με την αντίστοιχη του άνθρακα, που είναι 2,55) δίνει στο δεσμό άνθρακα - φθορίου μια σημαντική διπολική ροπή. Η ηλεκτρονιακή πυκνότητα επικεντρώνεται γύρω από το άτομο του φθορίου, αφήνοντας το άτομο του άνθρακα με σχετική έλλειψη ηλεκτρονιακής πυκνότητας. Το γεγονός αυτό δίνει στο δεσμό άνθρακα - φθορίου ένα μεγάλο ποσοστό ιονικού χαρακτήρα και στα άτομα που διαθέτει στατιστικό ηλεκτρικό φορτίο της μορφής Cδ+— Fδ-. Λόγω του ετερόνυμου στατιστικού φορτίου τα δυο ατομα υφίστανται, εκτός από τη συνηθισμένη έλξη λόγω ομοιοπολικού δεσμού, επιπλέον ηλεκτροστατική έλξη, με αποτέλεσμα την ασυνήθιστα μεγάλη ισχύ του δεσμού άνθρακα - φθορίου. Είναι ο ισχυρότερος απλός δεσμός που σχηματίζει ο άνθρακας. Η ενέργεια διάσπασής του ανέρχεται ως 544 kJ/mol. Ειδικότερα, οι ενέργειες διάσπασης σε ένωση γενικού τύπου CH3X είναι αντίστοιχα: 481,4 kJ/mol, για X = F, 439,1 kJ/mol για X = H, 350,4 kJ/mol για X = Cl, 301,8 kJ/mol για X = Br και 241,1 kJ/mol για X = I. .
Aναφορές και σημειώσεις
Κατηγορία:Οργανικές ενώσεις φθορίου Κατηγορία:Χημικός δεσμός
Καμικάζι αγάπη μου
Καμικάζι αγάπη μου είναι ο τίτλος ελληνικής κωμικής κινηματογραφικής ταινίας του 1983 σε σενάριο και σκηνοθεσία Γιάννη Δαλιανίδη.
Πλοκή
Ο Στάθης (Στάθης Ψάλτης) λατρεύει τις μηχανές, η Ρένα (Ρένα Παγκράτη) θέλει όλη την ώρα να χορεύει σε ντίσκο και ο Αλέξης (Σταμάτης Γαρδέλης) τρελαίνεται για τη ροκ μουσική. Πρόκειται για τρία θεότρελα αδέλφια.
Ο ένας από αυτούς, ο Στάθης, δεν καταφέρνει να στεριώσει σε καμία δουλειά και, όταν φτάνει να χάσει και το κορίτσι που αγαπά, η μητέρα του αποφασίζει να του αγοράσει αυτό που λατρεύει περισσότερο, μια... σούπερ μοτοσικλέτα! Μόλις την αγοράζει, αντιλαμβάνεται πως του την έκλεψαν και τότε αποφασίζει να βρει έναν τρόπο για να αγοράσει μία άλλη αλλά και να μάθει ποιος του την έκλεψε. Όταν συναντά την Σύλβια (Βίνα Ασίκη) μια τύπισσα η οποία έχει ένα μαγαζί με εικόνες τον βάζει να κάνει μια δουλειά της αλλά τον ανακαλύπτει ένας αστυνομικός και τον κλείνει μέσα. Μόλις βγαίνει, αποφασίζει να πιάσει δουλειά με τον αδερφό του τον Αλέξη. Εκεί, πιάνει δουλειά με την βοήθεια της Χριστίνας (Βέρα Μπετίνη) και ο Αλέξης βρίσκει τον έρωτα του την Σοφία (Σοφία Αλιμπέρτη). Στο τέλος, ο Στάθης γίνεται διευθυντής και τα ξαναφτιάχνει με την Κίτσα (Καίτη Φίνου).
Παραγωγή και παραλειπόμενα
Κάποια από τα εξωτερικά γυρίσματα πραγματοποιήθηκαν σε καφετέρια της Βουλιαγμένης και σε ξενοδοχείο του Λαγονησίου. Κατά τα γυρίσματα, η Βέτα Μπετίνη έπεσε πάνω στον Στάθη Ψάλτη, με αποτέλεσμα αυτός να χάσει τις αισθήσεις του, όπως ο ίδιος έχει αφηγηθεί.
Η ταινία προβλήθηκε τη σεζόν 1983-1984, έκοψε 222.610 εισιτήρια και ήρθε πρώτη ανάμεσα στις 33 ταινίες της σεζόν. Κυκλοφόρησε και με τη μορφή ντιβιντί στις 25 Ιανουαρίου 2008.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1983 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ελληνικές μουσικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες με μουσική σύνθεση Γιώργου Κατσαρού Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Γιώργου Καραγιάννη
Garcinia hendersoniana
Η Garcinia hendersoniana, είναι είδος ανθοφόρου φυτού της οικογένειας των Κλουσιίδων (Clusiaceae). Πρόκειται για δέντρο ενδημικό στη Χερσόνησο της Μαλαισίας.
Παραπομπές
hendersoniana Κατηγορία:Ενδημική Χλωρίδα της Χερσονήσου της Μαλαισίας Κατηγορία:Δέντρα της Χερσονήσου της Μαλαισίας Κατηγορία:Φυτά ελάχιστης ανησυχίας
14 Δεκεμβρίου
13 Δεκεμβρίου | 14 Δεκεμβρίου | 15 Δεκεμβρίου
Η 14η Δεκεμβρίου είναι η 348η ημέρα του έτους κατά το Γρηγοριανό ημερολόγιο (349η σε δίσεκτα έτη). Υπολείπονται 17 ημέρες.
Επιπρόσθηση
thumb|250px|right|Απόκρυψη του [[Κρόνος (πλανήτης)|Κρόνου από τη Σελήνη]] Επιπρόσθηση ή αλλιώς απόκρυψη στην Αστρονομία ονομάζεται μία κατηγορία ολικών εκλείψεων, στις οποίες ένα ουράνιο σώμα (για παράδειγμα η Σελήνη) αποκρύπτει κάποιο άλλο ουράνιο σώμα. Με άλλα λόγια, επιπρόσθηση είναι το πέρασμα ουράνιου σώματος μπροστά από ένα άλλο σώμα. Η ολική έκλειψη Ηλίου είναι η πιο γνωστή μορφή επιπρόσθησης: ο δίσκος της Σελήνης κρύβει ολόκληρο τον ηλιακό δίσκο.
Λοβοί του εγκεφάλου
Οι λοβοί του εγκεφάλου είναι οι κύριες αναγνωρίσιμες ζώνες του εγκεφαλικού φλοιού. Κάθε ημισφαίριο αποτελείται από πέντε λοβούς. Τα δύο ημισφαίρια είναι περίπου συμμετρικά ως προς το σχήμα και τη δομή και συνδέονται μεταξύ τους με το σκληρό σώμα. Παραδοσιακά οι ανατόμοι και οι επιστήμονες θεωρούσαν ότι υπήρχαν τέσσερις λοβοί, σήμερα όμως έχει αναγνωριστεί ότι υπάρχουν πέντε. Οι λοβοί είναι μεγάλες περιοχές που διακρίνονται ανατομικά και σε κάποιο βαθμό οι λειτουργίες τους διαφέρουν. Κάθε λοβός του εγκεφάλου έχει πολυάριθμες ραβδώσεις, ή έλικες. Οι αύλακες του εγκεφάλου αποτελούν τις υποδιαιρέσεις του φλοιού. Η έκφραση "λοβοί του εγκεφάλου" αναφέρεται συνήθως μόνο σε αυτούς του εγκεφάλου, όχι σε διακριτές περιοχές της παρεγκεφαλίδας.
Οι πέντε λοβοί είναι ο μετωπιαίος, ο βρεγματικός, ο ινιακός, ο κροταφικός και η νήσος του Ρέιλ.
Παραπομπές
Κατηγορία:Εγκέφαλος
E! Entertainment
Το E! (Entertainment Television) είναι ένα αμερικάνικο συνδρομητικό τηλεοπτικό κανάλι που εκπέμπει σε καλωδιακές και δορυφορικές πλατφόρμες, και το οποίο ανήκει στην NBCUniversal Cable Entertainment Group τμήμα της NBCUniversal ιδιοκτησία της Comcast από το Νοέμβριο του 2006.
Στην Ελλάδα μεταδίδεται μέσω της NOVA (θέση 210) σε εικόνα υψηλής ευκρίνειας (HD) και μέσω της COSMOTE TV (θέση 450) σε επίσης εικόνα υψηλής ευκρίνειας (HD) στα Αγγλικά με ελληνικούς υπότιτλους στις εκπομπές ενώ στις διαφημίσεις δεν περιέχονται υπότιτλοι.
Στην Κύπρο το κανάλι μεταδίδεται αποκλειστικά μέσω της NOVA Κύπρου. Είναι το κορυφαίο κανάλι που καλύπτει τα πάντα γύρω από τα celebrities, τον σύγχρονο κινηματογράφο, την τηλεόραση και τη μουσική, με αφοσίωση στο καθημερινό κουτσομπολιό του Hollywood και τη μόδα.
Το E! είναι επίσης το “σπίτι” των αδελφών Kardashians, αλλά και ψυχαγωγικών σόου όπως τα Fashion Police και Chelsea Lately, όπως και της απαράμιλλης κάλυψης των τελετών των Χρυσών Σφαιρών και των Όσκαρ.
Πρόγραμμα
Το πρόγραμμα του E! TV περιλαμβάνει εκπομπές με τα τελευταία νέα της showbiz, του Hollywood και των μεγάλων σταρ, λαμπερά σόου με διάσημους, αφιερώματα, lifestyle μαγκαζίνα κι επιτυχημένες σειρές όπως Dr. 90210.
Εξωτερικοί σύνδεσμοι
Κατηγορία:Αμερικάνικοι τηλεοπτικοί σταθμοί Κατηγορία:Δορυφορικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1987
Μαρία Ισαβέλλα της Πορτογαλίας
Η Μαρία Ισαβέλλα της Πορτογαλίας (Maria Isabel, 19 Μαΐου 1797 – 26 Δεκεμβρίου 1818) ήταν πριγκίπισσα της Πορτογαλίας και έγινε αργότερα βασίλισσα της Ισπανίας ως δεύτερη σύζυγος του Φερδινάνδου Ζ΄ της Ισπανίας.
Βιογραφία
Παντρεύτηκε τον εκ μητρός θείο της Φερδινάνδο Ζ΄ της Ισπανίας στις 29 Σεπτεμβρίου 1816, του οποίου η πρώτη σύζυγος, Μαρία Αντωνία της Νάπολης και Σικελίας, είχε αποβιώσει άτεκνη δέκα χρόνια πριν.
Απεβίωσε στις 26 Δεκεμβρίου 1818 στο Παλάτι του Αρανχουέθ και τάφηκε στο Εσκοριάλ, έχοντας αποτύχει να δώσει στον σύζυγο της έναν διάδοχο στο θρόνο.
Οικογένεια
Είναι εξαιτίας της αφοσίωσης και της αγάπης της Μαρίας Ισαβέλλας προς τον κόσμο της Τέχνης, που κατάφερε να συγκεντρώσει πολλούς θησαυρούς από το παρελθόν και να δημιουργήσει ένα βασιλικό μουσείο, το οποίο θα γινόταν η απαρχή του Μουσείου του Πράδο. Άνοιξε στις 19 Νοεμβρίου 1819, έναν χρόνο μετά τον θάνατο της βασίλισσας.
Έμβλημα
Έμβλημα της Ισπανίας και της Πορτογαλίας
Κατηγορία:Οίκος της Μπραγκάνσα Κατηγορία:Βασίλισσες της Ισπανίας Κατηγορία:Ινφάντας της Πορτογαλίας